《南明山宝相寺十五题 其十三 锯解峰》
宋代·释显忠

苍山巍不倚，中裂势难图。始铸阴阳锯，谁开造化炉。

藤摇疑落屑，树折若分符。漏出飞泉影，长垂一带孤。

作者简介：释显忠，号祖印禅师，仁宗嘉祐间人（《嘉泰会稽续志》卷四）。为南岳下十一世，金山颖禅师法嗣，住越州石佛寺。事见《五灯会元》卷一二。今录诗十八首。